BASES DEL IV CONCURS DE FOTOGRAFIA SOCIOLÒGICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20907)
  + [Valencià](/va/acuerdo/20404)






Selector de idioma

Leer

* [Español](/es/acuerdo/20437)
* [Valencià](/va/acuerdo/20427)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DEL IV CONCURS DE FOTOGRAFIA SOCIOLÒGICA[Butlletí Oficial Universitat d'Alacant](/ca/Publicacion)
=======================================================================================================

Secretaria General

Butlletí Oficial Universitat d'Alacant





BASES DEL IV CONCURS DE FOTOGRAFIA SOCIOLÒGICA

Data d'aprovació
:   10/01/2022

Data de publicació
:   13/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20638)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20851)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20163)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DEL IV CONCURS DE FOTOGRAFIA SOCIOLÒGICA&url=https://www.boua.ua.es/va/acuerdo/20977)

**Títol:** BASES DEL IV CONCURS DE FOTOGRAFIA SOCIOLÒGICA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 10 de gener de 2022

BASES DEL IV CONCURS DE FOTOGRAFIA SOCIOLÒGICA

El DEPARTAMENT DE SOCIOLOGIA II organitza el IV Concurs de Fotografia Sociològica d'acord a les següents

BASES:

1. Objecte

El concurs persegueix la finalitat de fomentar la identificació i la vinculació de l'alumnat amb el grau en Sociologia i amb l'espai del Departament, així com reforçar la imatge del departament i, en general, la sociologia entre l'alumnat de la Universitat d'Alacant, i entre els alumnes de batxillerat de ciències socials de la província. L'objecte del concurs és propiciar la reflexió sociològica sobre els entorns quotidians en les societats modernes a través de la imatge. Amb aquest motiu es convoca aquest concurs de Fotografia Sociològica.

2. Modalitat

Digital.

3. Manera de participació

S'hi participarà via Internet. No s'acceptarà cap altra forma de participació.

En el web del departament https://dsoc2.ua.es hi haurà un formulari disponible per emplenar.

En el cas de l'alumnat de batxiller, es comunicarà als centres la informació del concurs, i aquests tindran del 15 de febrer al 15 de març per fer un concurs intern i habilitar procediments de selecció de manera autònoma, però només hi podrà haver un concursant per centre d'ensenyament secundari. Una vegada quede clar qui és el representant del centre, la direcció ho comunicarà a l'adreça [lcnh0@vd.bu](mailto:xxmr6@hn.yy) i l'alumne/a ja podrà emplenar el qüestionari.

4. Participants

Només podran participar en el concurs les persones que estiguen matriculades en algun dels graus o màsters de la Universitat d'Alacant o estar matriculades en batxiller de ciències socials de la província d'Alacant o de les comarques valencianes de la Vall d'Albaida, la Costera i la Safor, zones d'influència de la UA.

5. Conferència/taller paral·lel al concurs

Abans d'iniciar-se el termini del concurs, el departament de Sociologia II impartirà una conferència/taller presencial sobre fotografia sociològica on es podran veure exemples de l'objecte del concurs. El taller serà gratuït i, una vegada conclòs, els assistents rebran un certificat de dedicació i participació. L'assistència a aquest taller està enquadrat en el context del concurs, però n'és independent, de manera que no és necessari concursar per assistir, ni assistir per concursar.

6. Tema

La temàtica del concurs és lliure i es refereix als camps d'estudi de la sociologia.

7. Nombre d'obres

S'hi podrà presentar un màxim de 2 fotografies per concursant.

En cas d'enviar més d'una fotografia, el participant hi haurà d'assenyalar un ordre (1a i 2a).

8. Mecànica del concurs

Les fotografies aniran acompanyades d'un títol que no supere les 25 paraules.

Les fotografies únicament podran ser editades per a modificacions en el balanç de llums i ombres i ajustos de color. No s'acceptaran fotomuntatges ni alteracions amb les eines pròpies de programaris com Photoshop.

La tècnica serà lliure, en blanc i negre, sépia o color natural.

En les fotografies en les quals apareguen persones, aquestes no poden estar en primer pla ni ser fàcils d'identificar en el cas que no es tinga el permís per a utilitzar-ne la seua imatge.

Les fotografies necessàriament hauran de presentar-se en format JPG.

Les fotografies proposades han de ser originals.

La convocatòria es publicarà al BOUA amb caràcter informatiu, prèviament a la publicació del seu extracte en el DOGV.

Tots els i les participants que complisquen els requisits per a participar-hi, hauran d'enviar les fotografies entre el 20 de març i el 12 d'abril de 2022 fins a les 14.00 hores. La no presentació en termini suposarà la desqualificació automàtica del concurs.

9. Premi

N'hi ha tres categories de participants: alumnat del grau de Sociologia, alumnat de la resta de la UA (graus i màsters), i alumant de batxillerat de Ciències Socials de la província d'Alacant i nord de les Comarques Centrals Valencianes.

Es concedirà un Gran Premi valorat en 300 €, i dos accèssit de 150 euros per a la foto més votada de cadascuna de les categories que no hagen obtingut el Gran Premi.

10. Jurat: composició, deliberació i decisió

Una vegada rebudes les fotografies concursants en el termini indicat, s'exposaran en el web del Departament entre el 2 i el 12 de maig de 2022. La deliberació de les fotografies premiades es durà a terme mitjançant un sistema mixt: per una banda, una votació EN LÍNIA, habilitat per a tot l'alumnat de la UA, així com per al professorat, personal investigador i PAS dels departaments de Sociologia I i Sociologia II; per l'altra banda, el vot d'un jurat tècnic escollit pel Departament de Sociologia II, que tindrà el mateix pes que el vot popular en la decisió final, és a dir, el 50%.

En el sistema de votació popular en línia, les persones que vulguen votar podran emplenar uns formularis que estaran disponibles en el web del Departament de Sociologia II. En el formulari se sol·licitarà que es voten les tres fotografies que es consideren amb més mèrit combinant les dimensions artística i sociològica. Perquè el formulari de votació es considere vàlid haurà de contenir les tres fotografies triades per la persona que emet el vot. El procés de votació es realitza prèvia identificació en UACloud, de manera que és necessari que tots els electors disposen d'una adreça de correu personal del tipus moq@sk.ci o bé hln@sfs.hb.de. La votació es podrà realitzar del 2 al 12 de maig fins a les 14.00 h.

Tota la informació sobre el procés de votació (formulari, guia del votant, etc.) quedarà degudament publicada en el web del Departament.

S'hi sortejarà un obsequi entre l'alumnat que participe en la votació i entre l'alumnat de batxiller que haja concursat.

Actuarà com a president del jurat tècnic Pau Caparrós i com a secretària Fuensanta Martínez-Abarca.

Pel que fa al jurat tècnic, estarà compost per cinc persones designades pel Departament i que se'ls reconega la capacitat per valorar fotografies des d'un punt de vista sociològic:

President: Pau Caparrós Gironés

Secretària: Fuensanta Martínez-Abarca Nicolás

Vocal: Rodolfo Martínez Gras

Vocal: Fent Estudi Sdad. Coop. Valenciana

Vocal: Col·lectiu Punt 6, SCCL

Cadascun dels membres del jurat elegirà jeràrquicament les cinc fotografies que es consideren amb més mèrit combinant les dimensions artística i sociològica. El vot agregat dels 5 membres del jurat serà el vot d'aquesta part i tindrà el mateix pes que el vot popular.

La suma ponderada dels vots popular (alumnat UA, PAS i PDI) i del jurat tècnic serà qui atorgarà l'ordre definitiu del concurs i les fotografies guanyadores dels premis. El Gran Premi correspondrà a la fotografia que registre més punts en la suma ponderada. De la mateixa forma, els accèssits correspondran a la fotografia que quede millor col·locada de cadascuna de les categories de participants no premiades amb el Gran Premi.

En qualsevol cas, la Direcció del Departament es reserva el dret d'eliminar del concurs aquelles fotografies que pogueren contravenir drets individuals o col·lectius.

La decisió del concurs s'emetrà el 13 de maig de 2022.

11. Obres premiades i finalistes

Les fotografies premiades i finalistes passaran a formar part d'una exposició en les zones comunes o d'ús públic del Departament de Sociologia II en l'edifici de Ciències Socials.

La galeria de les obres concurrents i premiades quedarà allotjada en el lloc web <https://dsoc2.ua.es>.

Totes les persones participants autoritzen l'organització del concurs per a reproduir les seues obres en qualsevol mitjà sense abonament de drets, així com per a ampliar-les i exposar-les. A més, seran responsables de les reclamacions que puguen produir-se per drets de propietat intel·lectual o d'imatge de tercers. L'organització citarà sempre el nom de l'autor/a en les possibles reproduccions. En cap cas seran utilitzades amb finalitats comercials.

12.  Acceptació de les bases

La simple participació en el concurs implica l'acceptació d'aquestes bases, per la qual cosa la manifestació en el sentit de no acceptació de la totalitat o part d'aquestes implicarà exclusió del participant i, a conseqüència d'això, el Departament de Sociologia II de la Universitat d'Alacant quedarà alliberat del compliment de l'obligació contreta amb aquest participant.

13.  Marc legal i pressupostari

La dotació màxima per a aquesta convocatòria és de 600 € i es troba consignada en el capítol 4 del Departament de Sociologia II. L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat d'aquesta. S'aplicaran les retencions de rendes que, si escau, establisca la legislació vigent.

Clau orgànica 56207E2453 P150 480.01

La subvenció assignada al premi s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Les persones beneficiàries s'obliguen a facilitar tota la informació que li siga requerida i a complir, en el seu cas, els deures que estableix l'article 14 de la Llei 38/2003, de 17 de novembre.

L'incompliment per part de les beneficiàries i beneficiaris de les obligacions assenyalades en aquesta convocatòria podrà donar lloc a la revocació del premi.

Distribució de drets

Els participants cedeixen a l'organització els drets de reproducció, distribució, comunicació pública, posada a disposició, transformació i qualssevol altres drets necessaris per a la comercialització total o parcial dels treballs i perquè els organitzadors puguen incloure'ls en les seues emissions, pàgines web, xarxes socials i altres suports de comunicació de què disposen per a, entre altres, el foment de la participació i la promoció dels treballs en qualsevol suport, per a tothom i pel període màxim que permet la legislació.

Notificacions

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web https://dsoc2.ua.es/, substituint la notificació a les persones interessades i produint els mateixos efectes.

14. Protecció de dades

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en aquest correu electrònic, així com aquells continguts en la documentació que l'acompanye, amb la finalitat de gestionar acadèmica i administrativament, la inscripció, participació i resolució de l'IV Concurs de Fotografia Sociològica.

La legitimació d'aquest tractament es basa en l'interés públic de la convocatòria i en el consentiment de l'interessat en la seua sol·licitud de participació en aquesta convocatòria.

En el marc dels tractaments esmentats, les fotografies i les dades del seu autor es publicaran en el lloc web: htpps://dsoc2.ua.es i en els espais comuns del Departament de Sociologia II.

En el marc dels tractaments esmentats, les dades de l'alumnat de batxillerat de ciències socials de la província d'Alacant o de les comarques valencianes de la Vall d'Albaida, la Costanera i la Safor, seleccionats per cada centre d'ensenyament secundari es comunicarà al Departament de sociologia 2 a través del compte de correu electrònic uojc1@ai.qs amb la finalitat de formalitzar la sol·licitud de participació en la convocatòria.

En el marc dels tractaments esmentats, les seues dades no podran ser cedits excepte obligació legal o excepte les finalitats indicades. Les dades dels premiats i els seus finalistes en les modalitats que inclouen prestació econòmica seran comunicats a les entitats bancàries a fi de realitzar el seu abonament menge a l'agència estatal d'Administració Tributària coma a la intervenció general de l'Estat i al Tribunal de Comptes per al control comptable punt les dades seran conservades durant la tramitació del procediment de concessió del premi, sent aplicable la normativa d'arxius i patrimoni documental espanyol punt les dades dels premiats en les modalitats que inclouen prestació econòmica es conservaran conforme al que es disposa en la llei 58/2003 de 17 de desembre, general tributària.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica (<https://seuelectronica.ua.es>).

Pot consultar la informació addicional i detallada sobre Protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/es/privacidad.html>.

15. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 10 de gener de 2022

La rectora,

P.D. de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03129 Sant Vicent del Raspeig - Alacant  
 Tel. 37 591 2061 - Fax 52 977 0951](https://www.google.es/maps/@29.369723,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12519&trk=tyah&trkInfo=tarId%4B2802127687673%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)